section_heading: Životopis
paragraph_text: U srpnju 2008. godine Enslaved je objavio Vertebrae, svoj deseti studijski album i prvi koji je objavljen pod licencijom diskografske kuće Nuclear Blast. Terror Magazine nazvao ga je albumom godine 2008., iznad albuma ostalih poznatih metal sastava kao što su obZen grupe Meshuggah i Watershed sastava Opeth.<ref> Album je istaknut po svojem različitom glazbenom pristupu od svojih prethodnika te mnogim raznolikim zvukovima; Sammy O'Hagar sa stranice MetalSucks.net izjavio je da bi "Nazvati [Vertebrae] black metal albumom bilo veliko rastezanje" jer je "na njemu impresivna dubina koja prelazi jetku mizantropiju koju se često (i s razlogom) povezuje sa žanrom" te je osim toga opisao zvuk skupine kao "težak, no ujedno i iznenađujuće mek, usredotočen i znatiželjan, vjeran svojim korijenima i pun čežnje da ih zaboravi".